Վահագն Մելիքյան

Վահագն Գուրգենի Մելիքյան (մայիսի 24, 1967(1967-05-24), Երևան, Հայկական ԽՍՀ, ԽՍՀՄ), հայ դիվանագետ, ՀՀ սփյուռքի նախարարի տեղակալ (2015-2018)։ ՀՀ արտաքին գործերի նախարարության գլխավոր քարտուղար (2018)։


== Կրթություն ==
1984-1991 թթ. ավարտել է Երևանի պետական համալսարանի արևելագիտության ֆակուլտետի արաբական բաժինը։
1993 թ. ավարտել է Եգիպտոսի դիվանագիտական ակադեմիայի հատուկ դասընթացը։ Տիրապետում է անգլերեն, ռուսերեն, ֆրանսերեն, արաբերեն լեզուներին։


== Դիվանագիտական ծառայությունը ==
1991-1992 թթ. - ՀՀ արտաքին գործերի նախարարության հյուպատոսական վարչութայն ռեֆերենտ, ՀՀ արտաքին գործերի նախարարի օգնական
1992 թ. - ՀՀ ԱԳՆ գլխավոր քարտուղարության կցորդ։
1992-1993 թթ. - ՀՀ ԱԳՆ ներկայացուցչությունների բաժնի կցորդ։
1993 թթ. - ՀՀ ԱԳՆ ներկայացուցչությունների բաժնի երրորդ քարտուղար, ՀՀ ԱԳՆ Եվրոպայի վարչություն Արևելյան Եվրոպայի և Բալկանյան երկրների բաժնի երրորդ քարտուղար, երկրորդ քարտուղար։
1993-1996 թթ. - Հունաստանում ՀՀ դեսպանության երկրորդ քարտուղար։
1996-1997 թթ. - ՀՀ ԱԳՆ քարտուղարության պետ։
1997-2000 թթ. - Գերմանիայում ՀՀ դեսպանության առաջին քարտուղար։
2000-2001 թթ. - ՀՀ Պետական արարողակարգի ծառայության ղեկավարի պաշտոնակատար։
2001-2006 թթ. - ՀՀ Պետական արարողակարգի ծառայության ղեկավար։
2006 թ. - ՀՀ Նախագահի հրամանագրով նշանակվել է Արաբական Միացյալ Էմիրություններում ՀՀ արտակարգ և լիազոր դեսպան։
2007 թ. - ՀՀ Նախագահի հրամանագրով նշանակվել է Քուվեյթի Պետությունում ՀՀ արտակարգ և լիազոր դեսպան (նստավայրը՝ Աբու Դաբի)։
2007 թ. - ՀՀ Նախագահի հրամանագրով նշանակվել է Բահրեյնի Թագավորությունում ՀՀ արտակարգ և լիազոր դեսպան (նստավայրը՝ Աբու Դաբի)։
29 մարտի 2010 թ. ՀՀ Նախագահի հրամանագրով ազատվել է Քուվեյթի Պետությունում Հայաստանի Հանրապետության արտակարգ և լիազոր դեսպանի պարտականություններից։
2010 թ. հուլիսի 20-ին ՀՀ Նախագահի հրամանագրով նշանակվել է Կատարի Պետությունում ՀՀ արտակարգ և լիազոր դեսպան (նստավայրը՝ Աբու Դաբի)։
2012 թ. մարտի 29-ին ՀՀ Նախագահի հրամանագրով ազատվել է Արաբական Միացյալ Էմիրություններում և, համատեղության կարգով, Բահրեյնի Թագավորությունում և Կատարի Պետությունում Հայաստանի Հանրապետության արտակարգ և լիազոր դեսպանի պարտականություններից։
2012 թ. ապրիլի 10-ին ՀՀ Նախագահի հրամանագրով նշանակվել է Արգենտինյան Հանրապետությունում ՀՀ արտակարգ և լիազոր դեսպան։
2012 թ. հոկտեմբերի 20-ին ՀՀ Նախագահի հրամանագրով, համատեղության կարգով նշանակվել է Ուրուգվայի Արևելյան Հանրապետությունում ՀՀ արտակարգ և լիազոր դեսպան (նստավայրը՝ Բուենոս Այրես)։
2012 թ. հոկտեմբերի 20-ին ՀՀ Նախագահի հրամանագրով, համատեղության կարգով նշանակվել է Պարագվայի Հանրապետությունում ՀՀ արտակարգ և լիազոր դեսպան (նստավայրը՝ Բուենոս Այրես)։
2014 թ. դեկտեմբերի 30-ին ՀՀ Նախագահի հրամանագրով ազատվել է Արգենտինայի Հանրապետությունում, Ուրուգվայի Արևելյան Հանրապետությունում, Պարագվայի Հանրապետությունում և Չիլիի Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
2015 թ. մարտի 5-ին ՀՀ վարչապետի որոշմամբ նշանակվել է Հայաստանի Հանրապետության սփյուռքի նախարարի տեղակալ, 2018 թվականի մայիսի 18-ից ազատել Հայաստանի Հանրապետության սփյուռքի նախարարի տեղակալի պաշտոնակատարի պաշտոնից
ՀՀ վարչապետի որոշմամբ 2018 թվականի մայիսի 21-ին նշանակվել է ՀՀ արտաքին գործերի նախարարության գլխավոր քարտուղար։


== Դիվանագիտական աստիճաններ ==
Կցորդ (1992)։
Երրորդ քարտուղար (1993)։
Երկրորդ քարտուղար (1995)։
Առաջին քարտուղար (1996)։
Արտակարգ և լիազոր դեսպան


== Պարգևներ ==
2001 թ. - ՀՀ ԱԳՆ հուշամեդալ՝ ՀՀ ԱԳՆ 10-ամյակի կապակցությամբ։
2011 թ. – ՀՀ ԱԳՆ Ոսկեզօծ հուշադրամ։
2014 թ. – Մեծ խաչի աստիճանի Մայիսյան շքանշան (Արգենտինա)։
2015 թ. - Մխիթար Գոշի մեդալ


== Ընտանիք ==
Արևելագետ, պրոֆեսոր Գուրգեն Մելիքյանի որդին է։
Ամուսնացած է, ունի երկու զավակ։


== Ծանոթագրություններ ==